ai4bharat/Pralekha huggingface dataset:
பிரதமர் அலுவலகம்
சர்வதேச செவிலியர்கள் தினத்தன்று, நமது பூமியை ஆரோக்கியமாக வைத்திருப்பதில் முக்கியப் பங்கு வகிக்கும் செவிலியர்களுக்குப் பிரதமர் பாராட்டு
சர்வதேச செவிலியர்கள் தினத்தன்று, நமது பூமியை ஆரோக்கியமாக வைத்திருப்பதில் முக்கியப் பங்கு வகிக்கும் செவிலியர்களைப் பிரதமர் திரு நரேந்திர மோடி பாராட்டியுள்ளார்.
பிரதமர் வெளியிட்டுள்ள டுவிட்டர் செய்தியில் கூறியிருப்பதாவது:
“நமது பூமியை ஆரோக்கியமாக வைத்திருப்பதில் செவிலியர்கள் முக்கியப் பங்கு வகிக்கிறார்கள். அவர்களது அர்ப்பணிப்பும், கருணையும் போற்றத்தக்கது. சர்வதேச செவிலியர்கள் தினம் என்பது, மிகவும் சவாலான சூழ்நிலைகளிலும் அவர்களது அளப்பரிய பணிகளுக்காக அனைத்து செவிலியர்களையும் பாராட்டும் நாளாகும்.”
அறிவியல் மற்றும் தொழில்நுட்பத்துறை
உப்பு சுரக்கும் தன்மையிலான அலையாத்தித் தாவர இனத்தின் மரபணு பற்றிய ஆய்வு
புவனேஸ்வரில் உள்ள டிபிடி ஆயுள் அறிவியல் நிறுவனம் மற்றும் தமிழ்நாட்டின் எஸ்ஆர்எம் அறிவியல் மற்றும் தொழில்நுட்ப நிறுவனத்தின் எஸ்ஆர்எம்-டிபிடி மேம்பட்ட ஆயுள் அறிவு தொழில்நுட்பங்களுக்கான கூட்டணி தளம் ஆகியவற்றைச் சேர்ந்த விஞ்ஞானிகள், அவிசென்னியா மெரினா என்ற அதிக உப்பு- சகிப்புத்தன்மை மற்றும் உப்பு- சுரக்கும் தன்மை உடைய உண்மையான அலையாத்தித் தாவர இனத்தின் முழு மரபணு வரிசைமுறை பற்றிய குறிப்பை முதன்முறையாக பதிவு செய்துள்ளனர்.
அலையாத்தித் தாவரம் என்ற சதுப்பு நிலப்பகுதிகளில் காணப்படும் ஒரு தனித்துவமான உயிரினம், பல்வேறு தகவமைப்பு வழிமுறைகள் மூலம் அதிகளவு உப்பு தன்மையைத் தக்க வைத்துக் கொள்ளும். கடற்கரைப் பகுதிகளின் முக்கியமான வளமாகத் திகழும் அலையாத்தித் தாவரங்கள், சுற்றுச்சூழல் மற்றும் பொருளாதார ரீதியில் பெரும் மதிப்பையும் பெற்றுள்ளன. கடல் மற்றும் நிலத்தில் வாழும் உயிரினங்கள் இடையே ஓர் இணைப்பை ஏற்படுத்தி, கடற்கரைகளைப் பாதுகாத்து, நிலத்தில் வசிக்கும் பல்வேறு உயிரினங்களின் வசிப்பிடமாகவும் இந்தத் தாவரங்கள் விளங்குகின்றன.
இந்தியாவின் அனைத்து அலையாத்திப் பகுதிகளில் பெரும்பாலாகக் காணப்படும் இனங்களுள் ஒன்று அவிசென்னியா மெரினா. உப்பு சுரக்கும் தன்மை மற்றும் மிக அதிக உப்பை சகித்துக்கொள்ளும் இந்த வகையான தாவரம் 75% கடல் தண்ணீரில் வளர்வதோடு, 250 %க்கும் அதிகமான உப்புத் தண்ணீரை சகித்துக்கொள்ளும் தன்மையையும் பெற்றுள்ளது. அரிய தாவர இனங்களுள் ஒன்றான இது, இலைகளில் உள்ள உப்பு சுரப்பிகள் வழியாக 40% உப்பை வெளியேற்றுவதுடன், வேர்களுக்கு உப்பு நுழைவதை தடுப்பதற்கான அசாதாரண திறனையும் கொண்டுள்ளது.
அவிசென்னியா மெரினா அலையாத்தித் தாவரம் குறித்த ஆய்வு, இயற்கை தொடர்புகள் உயிரியலின் சமீபத்திய பதிப்பில் வெளியிடப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734363
------
(Visitor Counter : 272
அணுசக்தி அமைச்சகம்
எதிர்காலத்தில் அணுமின் நிலையங்களை நிறுவுவதற்காக ஐந்து புதிய தளங்களுக்கு அரசு ‘கொள்கை’ ஒப்புதல் அளித்துள்ளது: மத்திய அமைச்சர் டாக்டர் ஜிதேந்திர சிங்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கீழ்காணும் தகவல்களை வழங்கினார்.
எதிர்காலத்தில் அணுமின் நிலையங்களை நிறுவுவதற்காக ஐந்து புதிய தளங்களுக்கு அரசு ‘கொள்கை’ ஒப்புதல் அளித்துள்ளது. 10 உள்நாட்டு 700 மெகாவாட் அழுத்தப்பட்ட கன நீர் உலைகளை நிர்மாணிப்பதற்கான நிர்வாக ஒப்புதல் மற்றும் நிதி அனுமதியை அரசு வழங்கியுள்ளது.
கட்டுமானத்தின் கீழ் உள்ள திட்டங்கள் படிப்படியாக முடிக்கப்பட்டு ஒப்புதல் அளிக்கப்பட்ட பின்னர் 2031-க்குள் அணுசக்தி திறன் 22480 மெகாவாட்டை எட்டும் என்று எதிர்பார்க்கப்படுகிறது.
மொத்தம் 6780 மெகாவாட் திறன் கொண்ட 22 அணுஉலைகள் தற்போது செயல்பாட்டில் உள்ளன. கேஏபிபி-3  அணுஉலை ஜனவரி 10, 2021 அன்று மின் தொகுப்புடன் இணைக்கப்பட்டுள்ளது.
கூடங்குளம் அணுமின் நிலையம்  3 மற்றும் 4, கேகேஎன்பிபி 5 மற்றும் 6 உள்ளிட்ட 10 அணுஉலைகள் கட்டுமானத்தின் பல்வேறு கட்டங்களில் உள்ளன. மொத்தம் 800 மெகாவாட் திறனை இவை சேர்க்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814046
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 295-வது நாள்: 108 கோடிக்கும் அதிகமான தடுப்பூசிகள் இது வரை செலுத்தப்பட்டு, முக்கிய மைல்கல்லை இந்தியா எட்டியுள்ளது
இன்றிரவு 7 மணி அளவில் வெளியான தற்காலிக அறிக்கையின் படி, 108 கோடிக்கும் அதிகமானோருக்கு  கொவிட்-19 தடுப்பூசிகளை நாடு இது வரை செலுத்தி முக்கிய மைல்கல்லை எட்டியுள்ளது.
இன்றிரவு 7 மணி அளவில் வெளியான தற்காலிக அறிக்கையின் படி, 25 லட்சத்திற்கும் அதிகமான  தடுப்பூசி டோஸ்கள் இன்று வழங்கப்பட்டுள்ளன. இன்றைய தினத்திற்கான இறுதி அறிக்கைகள் இன்று பின்னரவில் நிறைவு செய்யப்படும்.
இதுவரை ஒட்டுமொத்தமாக சுகாதார பணியாளர்களில் 10379575 பேருக்கு முதல் டோசும், 9262847 பேருக்கு இரண்டாவது டோசும், முன்கள பணியாளர்களில் 18372554 பேருக்கு முதல் டோசும், 16026093 பேருக்கு இரண்டாவது டோசும், 18-44 வயதுப் பிரிவினரில் 423842905 பேருக்கு முதல் டோசும், 150258878 பேருக்கு இரண்டாவது டோசும், 45-59 வயதுப் பிரிவினரில் பேருக்கு 176204821 முதல் டோசும், 98951143 பேருக்கு இரண்டாவது டோசும், 60 வயதுக்கு மேற்பட்டவர்களில் 110523053 பேருக்கு முதல் டோசும், 68044846 பேருக்கு இரண்டாவது டோசும் என மொத்தம் 739322908 முதல் டோசுகளும் 342543807 இரண்டாவது டோசுகளும் வழங்கப்பட்டுள்ளன.
இன்று மட்டும் , சுகாதார பணியாளர்களில் 43 பேருக்கு முதல் டோசும், 6224 பேருக்கு இரண்டாவது டோசும், முன்கள பணியாளர்களில் 147 பேருக்கு முதல் டோசும், 13420 பேருக்கு இரண்டாவது டோசும், 18-44 வயதுப் பிரிவினரில் 467879 பேருக்கு முதல் டோசும், 1287135 பேருக்கு இரண்டாவது டோசும், 45-59 வயதுப் பிரிவினரில் பேருக்கு 109881 முதல் டோசும், 396405 பேருக்கு இரண்டாவது டோசும், 60 வயதுக்கு மேற்பட்டவர்களில் 64440 பேருக்கு முதல் டோசும், 209343 பேருக்கு இரண்டாவது டோசும் என மொத்தம் 642390 முதல் டோசுகளும் 2554917 இரண்டாவது டோசுகளும் வழங்கப்பட்டுள்ளன.
கொவிட்-19 இடமிருந்து மக்களை காப்பாற்றக்கூடிய கருவியாக தடுப்புமருந்து வழங்கல் இருப்பதால், உயர்மட்ட அளவில் அது தொடர்ந்து ஆய்வு செய்யப்பட்டு, கண்காணிக்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1769772
சுகாதாரம் மற்றும் குடும்ப நலத்துறை அமைச்சகம்
சுமார் 38.86 கோடி கொவிட் தடுப்பூசி டோஸ்கள்: மாநிலங்கள், யூனியன் பிரதேசங்களுக்கு விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை 38.86 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும் வழங்கியுள்ளது. மேலும், 63,84,230 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 37,31,88,834 டோஸ் தடுப்பூசி  பயன்படுத்தப்பட்டுள்ளது.
சுமார் 1.54 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734696
புவி அறிவியல் அமைச்சகம்
புரெவி புயல்: தென் தமிழ்நாடு, தென் கேரள கடற்கரையோரங்களுக்கு சிவப்பு எச்சரிக்கை
இந்திய வானிலை துறையின் புயல் எச்சரிக்கைப் பிரிவு கீழ்கண்ட தகவல்களை வழங்கியுள்ளது:
இலங்கையின் மீது மையம் கொண்டிருந்த புரெவி புயல் மேற்கு -வடமேற்கு திசையை நோக்கி மணிக்கு 11 கிலோமீட்டர் வேகத்தில் நகர்ந்து, இன்று காலை 5.30 மணிக்கு மன்னார் வளைகுடாவுக்கு 40 கி.மீ கிழக்கிலும், பாம்பனுக்கு 120 கி.மீ கிழக்கு-தென்கிழக்கிலும், கன்னியாகுமரிக்கு 320 கி.மீ கிழக்கு-வடகிழக்கிலும் மையம் கொண்டிருந்தது.
இது மன்னார் வளைகுடாவை நோக்கி மேலும் நகரும் என்று எதிர்பார்க்கப்படுவதால், மணிக்கு 70-80 கி.மீ வேகத்தில் இருந்து 90 கி.மீ வரை பலத்த காற்று வீசும் என்று எதிர்பார்க்கப்படுகிறது.
இப்புயலானது பாம்பன் மற்றும் கன்னியாகுமரிக்கு இடையே உள்ள தென் தமிழக கடற்கரையை இன்றிரவு மற்றும் நாளை அதிகாலைக்கிடையே கடக்கும் என்று எதிர்பார்க்கப்படுவதால், 70-80 கி.மீ வேகத்தில் இருந்து, 90 கி.மீ வரை பலத்த காற்று வீசும் என்றும் கடும் மழை பொழியும் என்றும் எதிர்பார்க்கப்படுகிறது.
தென் தமிழகத்தில் உள்ள ராமநாதபுரம், தூத்துக்குடி, திருநெல்வேலி, கன்னியாகுமரி, தென்காசி, சிவகங்கை மாவட்டங்களிலும், தெற்கு கேரளாவில் உள்ள திருவனந்தபுரம், கொல்லம், பத்தனம்திட்டா, ஆலப்புழா மாவட்டங்களிலும் இன்று பலத்த முதல் மிக பலத்த மழை பெய்யும் என்று எதிர்பார்க்கப்படுகிறது.
தென் தமிழ்நாடு மற்றும் தெற்கு கேரளாவில் நாளையும் பலத்த முதல் மிக பலத்த மழை பெய்யும் என்று எதிர்பார்க்கப்படுகிறது. இதன் காரணமாக டிசம்பர் 3 முதல் 5 வரை மீன்வர்கள் கடலுக்கு செல்ல வேண்டாம் என்று அறிவுறுத்தப்படுகிறார்கள்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://pib.gov.in/PressReleasePage.aspx?PRID=1677874
அறிவியல் மற்றும் தொழில்நுட்பத்துறை
தகவல் தொடர்பு கடல் பயணத்திற்கு உதவும் அயனி மண்டல எதிர் மின்னணு துகள்களின் அடர்த்தியை கணிக்க புதிய மாதிரி உருவாக்கம்
தகவல் தொடர்பு, கடல் பயணத்திற்கு மிகவும் தேவையான அதிக அளவிலான தரவுகளை கொள்ளக்கூடிய, அயனி மண்டல எதிர் மின்னணு துகள்களின்  அடர்த்தியைக் கணிக்கக் கூடிய உலகளாவிய மாதிரி ஒன்றை, மத்திய அறிவியல் மற்றும் தொழில்நுட்பத் துறையின், தன்னாட்சி அமைப்பான நேவி மும்பையில் உள்ள இந்திய புவி காந்தவியல் கழகத்தின் ஆராய்ச்சியாளர்கள் உருவாக்கியுள்ளனர்.
நீண்டகால அயனி மண்டல குறிப்புகளைப் பயன்படுத்தி, அயனி மண்டல எதிர் மின்னணு துகள்களின் அடர்த்தி மற்றும் உச்ச அம்சங்களை முன் கூட்டியே கணிக்கக் கூடிய, செயற்கை நியூரான்கள் பின்னலமைப்பை அடிப்படையாகக்கொண்ட, உலகளாவிய அயனி மண்டல மாதிரி ஒன்றை, இந்திய புவி காந்தவியல் கழகத்தின் டாக்டர் வி சாய் கவுதம் தனது ஆராய்ச்சி மேற்பார்வையாளர் டாக்டர் எஸ் துளசிராம் உடன் இணைந்து உருவாக்கியுள்ளார்.
பல்வேறு உருவகைகளை அறிதல், வகைப்படுத்துதல், தொகுத்தல், பொதுமைப்படுத்துதல், நேரியல் மற்றும் நேரியல் சாரா தரவுகளைப் பொருத்துதல், கால வரிசைக்கிரம கணிப்பு, போன்றவை தொடர்பான பிரச்னைகளுக்குத் தீர்வு காண உதவும் வகையில், மனித மூளையில் உள்ள முறைகளை  பிரதி எடுக்கும்.
உயிரியல் நியூரான்களைப் பயன்படுத்தி, உலக அளவில் அயனி மண்டல வேறுபாடுகளை மாதிரிப் படுத்துவதற்கு இதுவரை, வெகுசில முயற்சிகளே மேற்கொள்ளப்பட்டுள்ளன.
(Visitor Counter : 123
உள்துறை அமைச்சகம்
இந்தியா –நேபாளம் எல்லை மேலாண்மை குறித்த 12-வது கூட்டு நடவடிக்கைக் குழுக்கூட்டம்
இந்தியா- நேபாள எல்லைப்புற மேலாண்மை பாதுகாப்பு விவகாரங்கள் குறித்த 12-வது கூட்டு நடவடிக்கைக்குழு கூட்டம் புதுதில்லியில் நடைபெற்றது. இந்திய தரப்புக்கு மத்திய உள்துறை அமைச்சகத்தின் இணை செயலாளர்  மற்றும் நேபாள தரப்பில் அந்நாட்டு உள்துறை அமைச்சக இணை செயலாளர் ஆகியோர் தலைமை வகித்தனர்.
இரண்டு நாட்கள் நடைபெற்ற இந்த கூட்டத்தில், நேபாளத்தின் பொக்காராவில் கடந்த 2015ம் ஆண்டு நடைபெற்ற கூட்டு நடவடிக்கைக்குழுக் கூட்டத்தில் மேற்கொள்ளப்பட்ட முடிவுகள் மறு ஆய்வு செய்யப்பட்டது. அத்துடன் எல்லைப் பகுதியில் நடைபெறும் குற்ற நடவடிக்கைகள், எல்லைப்புற கட்டமைப்பை வலுப்படுத்துதல், அதிகாரமளித்தல் மற்றும் பல்வேறு பாதுகாப்பு அமைப்புகளின் திறன் மேம்பாடு, தீவிரவாத நடவடிக்கைகள் தடுப்பு உள்ளிட்ட அம்சங்கள் குறித்து இந்த கூட்டத்தில் விவாதிக்கப்பட்டது.
இதையடுத்து, கூட்டு நடவடிக்கைக்குழுவின் அடுத்த கூட்டத்தை நேபாளத்தில் நடத்த முடிவு செய்யப்பட்டது.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1835897
நிதி அமைச்சகம்
ரூ. 5 லட்சம் வரையிலான நிலுவையில் உள்ள அனைத்து வருமான வரித் தொகை திருப்பி கொடுத்தல்களையும் வருமான வரித் துறை உடனே செய்யும்; சுமார் 14 லட்சம் வரி செலுத்துவோர் பயனடைவார்கள்
அனைத்து சரக்கு மற்றும் சேவை வரி, சுங்க திருப்பிக் கொடுத்தல்களும் உடனே செய்யப்படும்; குறு, சிறு மற்றும் நடுத்தரத் தொழில் நிறுவனங்கள் உட்பட சுமார் 1 லட்சம் தொழில் நிறுவனங்களுக்குப் பயன் கிடைக்கும்
ரூ. 18,000 கோடி மொத்த திருப்பி கொடுத்தல்களுக்கு உடனடி அனுமதி.
கொவிட்-19 நிலைமையைக் கருத்தில் கொண்டும், தொழில் நிறுவனங்கள் மற்றும் தனி நபர்களுக்கு உடனடி நிவாரணம் அளிக்க வேண்டியும், ரூ. 5 லட்சம் வரையிலான நிலுவையில் உள்ள அனைத்து வருமான வரித் தொகை திருப்பிக் கொடுத்தல்களையும் உடனே செய்ய முடிவெடுக்கப்பட்டுள்ளது. சுமார் 14 லட்சம் வரி செலுத்துவோர் இதன் மூலம் பயனடைவார்கள்.
அனைத்து சரக்கு மற்றும் சேவை வரி, சுங்க திருப்பி கொடுத்தல்களையும் உடனே செய்ய முடிவெடுக்கப்பட்டுள்ளது. குறு, சிறு நடுத்தரத்தொழில் நிறுவனங்கள் உட்பட சுமார் 1 லட்சம் தொழில் நிறுவனங்ககுக்கு இது பயன் அளிக்கும். தோராயமாக, ரூ. 18,000 கோடி மொத்த திருப்பி கொடுத்தல்களுக்கு அனுமதி அளிக்கப்பட்டுள்ளது.
பிரதமர் அலுவலகம்
இன்றைய தற்சார்பு இந்தியா தொகுப்பு சமுதாயத்தின் அனைத்து பிரிவினருக்கும் உதவும் அரசின் முயற்சியின் தொடர்ச்சி-பிரதமர்
இன்று வெளியிடப்பட்ட தற்சார்பு இந்தியா தொகுப்பு, அனைத்து பிரிவினருக்கும் உதவுவதற்கான அரசின் முயற்சியின் தொடர்ச்சியாகும் என்று பிரதமர் திரு. நரேந்திர மோடி கூறியுள்ளார்.
திரு. நரேந்திர மோடி வெளியிட்டுள்ள டுவிட்டர் பதிவில், ‘’இன்றைய தற்சார்பு இந்தியா தொகுப்பு, அனைத்து பிரிவினருக்கும் உதவுவதற்கான அரசின் முயற்சியின் தொடர்ச்சியாகும். இந்த முன்முயற்சியானது, வேலைவாய்ப்புகளை உருவாக்கவும், நலிவடைந்த பிரிவினரை உயர்த்தவும், பணம் புழங்குவதை உறுதி செய்யவும், உற்பத்தியை ஊக்குவிக்கவும், மனை வணிகத் துறைக்கு வலுவூட்டவும், விவசாயிகளுக்கு ஆதரவளிக்கவும் உதவும்’’, என்று கூறியுள்ளார்.
(
பெட்ரோலியம் மற்றம் இயற்கை எரிவாயு அமைச்சகம்
டிசம்பர் 2021-க்கான பெட்ரோலிய பொருட்களின் மாதாந்திர உற்பத்தி அறிக்கை
1.கச்சா எண்ணெய் உற்பத்தி
2021 டிசம்பர் மாதத்தில் கச்சா எண்ணெய் உற்பத்தி 2509.98 டிஎம்டி  ஆக இருந்தது. இது இந்த மாதத்திற்கான இலக்கை விட 5.19% குறைவாகும். மேலும் 2020 டிசம்பர் மாத உற்பத்தியை விட 1.81% குறைவாகும். 2021 ஏப்ரல் – டிசம்பர் காலத்தில் மொத்த கச்சா எண்ணெய் உற்பத்தி 22,378.40 டிஎம்டி ஆக இருந்தது. இது கடந்த ஆண்டு இதே காலத்தின் உற்பத்தி இலக்கை விட 4.47% குறைவு; உற்பத்தியை விட 2.63% குறைவு.
2.இயற்கை எரிவாயு உற்பத்தி
2021 டிசம்பரில் இயற்கை எரிவாயு உற்பத்தி 2,896.69 எம்எம்எஸ்சிஎம்  ஆக இருந்தது. இது 2020 டிசம்பர் உற்பத்தியை விட 19.45% அதிகமாகும். ஆனால் மாதாந்திர இலக்கை விட 14.93% குறைவாகும். 2021 ஏப்ரல் – டிசம்பர் காலத்தில் மொத்த இயற்கை எரிவாயு உற்பத்தி 25,673.90 எம்எம்எஸ்சிஎம்  ஆக இருந்தது. இது கடந்த ஆண்டு இதே காலத்தை விட 21.53% அதிகமாகும். ஆனால் இந்த காலத்திற்கான இலக்குடன் ஒப்பிடுகையில் 8.75% குறைவாகும்.
3. சுத்திகரிக்கப்பட்ட கச்சா எண்ணெய்
2021 டிசம்பர் மாதத்தில் சுத்திகரிக்கப்பட்ட கச்சா எண்ணெய் 21,482.88 டிஎம்டி  ஆக இருந்தது. இது 2020 டிசம்பரை விட 2.18% அதிகமாகும். ஆனால் இந்த மாதத்திற்கான  இலக்கை விட 0.44% குறைவாகும். 2021 ஏப்ரல் – டிசம்பர் காலத்தில் மொத்தம் சுத்திகரிக்கப்பட்ட கச்சா எண்ணெய் 1,77,215.39 டிஎம்டி-ஆக இருந்தது. இது கடந்த ஆண்டு இதே காலத்தின் உற்பத்தியை விட 10.51% அதிகமாகும். ஆனால் இந்த காலத்திற்கான இலக்கை விட 0.97% குறைவாகும்.
4. பெட்ரோலியப் பொருட்களின் உற்பத்தி
2021 டிசம்பர் மாதத்தில் பெட்ரோலியப் பொருட்களின் உற்பத்தி 22,754 டிஎம்டி ஆக இருந்தது. இது இம் மாதத்திற்கான இலக்கை விட 3.27 சதவீதமும், 2020 டிசம்பர் உற்பத்தியை விட 5.93 சதவீதமும் அதிகமாகும். 2021 ஏப்ரல் – டிசம்பர் காலத்தில் மொத்த உற்பத்தி 1,86,008 டிஎம்டி ஆக இருந்தது. இது கடந்த ஆண்டு இதே காலத்தில் உற்பத்தியோடு ஒப்பிடுகையில் 10.02 சதவீதம் அதிகமாகும். ஆனால் இந்த காலத்திற்கான இலக்கை விட 0.28 சதவீதம் குறைவாகும்.
பாதுகாப்பு அமைச்சகம்
கோவிட்19 தொற்று நோய் கண்டறிவதற்கான மாதிரி சேகரிப்பு கியாஸ்க் ஒன்றை ராணுவ பாதுகாப்பு ஆராய்ச்சி மேம்பாட்டு நிறுவனம்  தயாரித்துள்ளது
 தொற்றுக்கு எதிரான போராட்டத்தில் கோவிட்19 தொற்று கண்டறிவதற்கான மாதிரி சேகரிப்பு கியாஸ்க் ஒன்றை ஹைதராபாதில் உள்ள பாதுகாப்பு ஆராய்ச்சி மேம்பாட்டு ஆய்வுக் கூடம்  தயாரித்துள்ளது. கோவிட்19 தொற்றுக்கு எதிரான கண்டுபிடிப்புகளில் கூடுதலாக இதுவும் ஒன்றாகும்.
ஹைதராபாதில் உள்ள ஊழியர் காப்பீட்டு கழகம் ஈ எஸ் ஐ சி யிலுள்ள மருத்துவர்களுடன் கலந்தாலோசித்த பிறகு,  இதனைத் தயாரித்துள்ளது. கோவ்சேக் எனப்படும் இந்த கியாஸ்க் கோவிட் 19 தொற்று நோய் உள்ளது என்று சந்தேகிக்கப்படுபவர்கள் மற்றும் நோயால் பாதிக்கப்பட்டுள்ளவர்களிடமிருந்து, மாதிரிகளை சுகாதார பணியாளர்கள் சேகரிக்கும் கியாஸ்க் ஆகும். பரிசோதனை செய்யப்படும் நபர் கியாஸ்கிற்குள் நடந்து செல்வார். அவர் மூக்கிலிருந்து அல்லது வாயிலிருந்து சளி, உமிழ்நீர் கையுறைகள் மூலமாக சுகாதாரப் பணியாளர்களால் எடுக்கப்படும். இதில் சுத்திகரிப்பு செய்து கொள்ளும்போது, மனிதர்களின் செயல்பாடு இல்லாமலேயே, தானாகவே சுத்திகரித்துக் கொள்ளும் .இதனால் தொற்று பரவாமல் இருக்கும்.
பிரதமர் அலுவலகம்
ஆசிய விளையாட்டுப் போட்டியில் மகளிர் 54 கிலோகிராம் எடைப்பிரிவில் வெண்கலம் வென்ற வீராங்கனை ப்ரீத்தி பவாருக்குப் பிரதமர் வாழ்த்து தெரிவித்துள்ளார்
ஆசிய விளையாட்டுப் போட்டியில் மகளிர் 54 கிலோகிராம் எடைப்பிரிவில் வெண்கலப் பதக்கம் வென்ற குத்துச்சண்டை வீராங்கனை ப்ரீத்தி பவாருக்குப் பிரதமர் திரு. நரேந்திர மோடி வாழ்த்து தெரிவித்துள்ளார்.
19 வயதான அவரது செயல்திறன் குறித்து தான் பெருமிதம் கொள்வதாக அவர் கூறினார், இது அவரது நிலைத்தன்மை, அர்ப்பணிப்பு மற்றும் ஒருபோதும் தளராத மனப்பான்மைக்கு சான்றாகும்.
சமூக ஊடக எக்ஸ் பதிவில் பிரதமர் கூறியிருப்பதாவது;
"ஆசிய விளையாட்டுப் போட்டியில் மகளிர் 54 கிலோ எடைப்பிரிவில் வெண்கலப் பதக்கம் வென்ற திறமையான குத்துச்சண்டை வீரர்.
ப்ரீத்தி பவாரின் அற்புதமான விளையாட்டுக்காக பெருமைப்படுகிறேன், அவரது நிலைத்தன்மை, அர்ப்பணிப்பு மற்றும் ஒருபோதும் தளராத மனப்பான்மைக்கு இது ஒரு சான்றாகும்.”
நிதி அமைச்சகம்
2018-19 நிதியாண்டுக்கான நேரடி வரி வசூல் செப்டம்பர் மாதம் வரை ரூ. 5.47 லட்சம் கோடியாக உள்ளது
2018 செப்டம்பர் வரையிலான  நேரடி வரிவசூல் மொத்தம் ரூ. 5.47 லட்சம் கோடியாக உள்ளது. இது கடந்த ஆண்டு இதே காலத்தில் மொத்த வசூலைவிட 16.7 சதவீதம் அதிகமாகும்.
2018 ஏப்ரல் முதல் செப்டம்பர் வரையிலான காலத்தில் திருப்பித் தரப்பட்ட தொகையின் அளவு 1.03 லட்சம் கோடியாகும். கடந்த ஆண்டின் இதே காலகட்டத்தில் திருப்பித்தரப்பட்டதைவிட இது 30.4 சதவீதம் அதிகமாகும். 2018 ஏப்ரல் முதல் செப்டம்பர் வரையிலான காலகட்டத்தில்  மொத்த வசூல் 14 சதவீதம் அதிகரித்து ரூ. 4.44 லட்சம் கோடியாக உள்ளது. இது 2018-19 ஆம் நிதியாண்டிற்கான மொத்த நேரடி வரிகளின் பட்ஜெட் மதிப்பீட்டில்  38.6 சதவீதம் என்பதாக மொத்த நேரடி வரிவசூல் உள்ளது.
முன்கூட்டியே செலுத்தப்படும் வரியாக ரூ.2.10 லட்சம் கோடி வசூலாகியுள்ளது. இது கடந்த ஆண்டு இதேகாலத்தைவிட 18.7 சதவீதம் அதிகமாகும்.
வணிகம் மற்றும் தொழில்துறை அமைச்சகம்
முதலீட்டு ஊக்குவிப்பு விருது 2020-இன் வெற்றியாளராக இந்தியாவை ஐநா அறிவித்துள்ளது
2020 ஐக்கிய நாடுகள் முதலீட்டு ஊக்குவிப்பு விருதின் வெற்றியாளராக இன்வெஸ்ட் இந்தியாவை ஐக்கிய நாடுகள் சபை  அறிவித்துள்ளது.
இந்த விருது வழங்கும் நிகழ்ச்சி ஜெனிவாவில் உள்ள வர்த்தகம் மற்றும் வளர்ச்சி குறித்த ஐக்கிய நாடுகள் சபையின் மாநாட்டு தலைமை அலுவலகத்தில் இன்று  நடைபெற்றது.
உலகிலேயே மிகச் சிறந்த நடைமுறைகளை மேற்கொள்ளும் முதலீட்டு ஊக்குவிப்பு முகமைகளுக்கு சிறப்பான சாதனைகளை செய்ததற்காக இவ்விருது வழங்கப்படுகிறது.
உலகெங்கிலும் உள்ள 180 தேசிய முதலீட்டு ஊக்குவிப்பு முகமைகளின் பணியை ஆய்வு செய்த பிறகு விருதின் வெற்றியாளரை வர்த்தகம் மற்றும் வளர்ச்சி குறித்த ஐக்கிய நாடுகள் சபையின் மாநாடு முடிவு செய்கிறது.
உலகெங்கிலுமுள்ள முதலீட்டு ஊக்குவிப்பு முகமைகளுக்கு கொவிட் பெருந்தொற்று முக்கிய சவால்களை ஏற்படுத்தியுள்ள நிலையில், அவற்றின் கவனம் வழக்கமான முதலீட்டு ஊக்குவிப்பு நடவடிக்கைகளில் இருந்து நெருக்கடி மேலாண்மை, பொருளாதார நிவாரண நடவடிக்கைகள் உள்ளிட்ட விஷயங்கள் குறித்து திரும்பியுள்ளது.
இத்தகைய சவாலான காலகட்டத்தில், இவ்விருதை இந்தியா வென்றுள்ளது. முதலீடுகளை ஈர்ப்பதற்காக இந்தியா மேற்கொண்டு வரும் பல்வேறு நடவடிக்கைகளை ஐக்கிய நாடுகள் சபை பாராட்டியுள்ளது.
விருது பெற்றது குறித்து மகிழ்ச்சி தெரிவித்த இன்வெஸ்ட் இந்தியா நிர்வாக இயக்குநர் மற்றும் தலைமை செயல் அலுவலர் திரு தீபக் பாக்லா, இந்தியாவை மிகவும் விரும்பத்தக்க முதலீட்டு மையமாக ஆக்குவதற்கான மாண்புமிகு பிரதமரின் லட்சியத்திற்கான அங்கீகாரமே இந்த விருது என்றார்.
முதலீடுகளை ஈர்ப்பதற்காகவும் வர்த்தகம் செய்வதை எளிதாக்கவும் பல்வேறு நடவடிக்கைகளை எடுக்கப்பட்டு வருவதையும் இது பிரதிபலிப்பதாக அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1678902
-----
(Visitor Counter : 243
பிரதமர் அலுவலகம்
சாரதா மடத்தின் தலைவர் பிரவ்ராஜிகா பக்திப்ரணா மாதாஜி மறைவுக்கு பிரதமர் அஞ்சலி செலுத்தியுள்ளார்
சாரதா மடத்தின் தலைவர் பிரவ்ராஜிகா பக்திப்ரணா மாதாஜி மறைவுக்கு பிரதமர் திரு நரேந்திர மோடி அஞ்சலி செலுத்தியுள்ளார்.
இது குறித்து ட்விட்டரில் பதிவிட்டுள்ள பிரதமர், “பிரவ்ராஜிகா பக்திப்ரணா மாதாஜிக்கு நான் அஞ்சலியை செலுத்துகிறேன். ஸ்ரீசாரதா மடம் மற்றும் ராமகிருஷ்ண சாரதா மடம் மூலம் சமூகத்திற்கு அவர் ஆற்றிய சிறந்த சேவைகள் என்றும் நினைவில் இருக்கும். மடத்தின் உறுப்பினர்கள் மற்றும் பக்தர்களுக்கு எனது அனுதாபங்கள். ஓம் சாந்தி” என்று கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
நோய் எதிர்ப்பொருள் துரித சோதனை உபகரண விலை சர்ச்சை குறித்த உண்மை தகவல்கள்.
முதலில் இந்திய மருத்துவ ஆராய்ச்சி கவுன்சில் , தனது கொள்முதல் முடிவுகளை எந்த அடிப்படையில் எடுக்கிறது என்பதைப் புரிந்துகொள்ள வேண்டியது முக்கியமாகும். பரிசோதனை என்பது கொவிட்-19க்கு எதிரான போரில் மிக முக்கியமான ஆயுதங்களில் ஒன்றாகும். இந்தப் பரிசோதனைக்குத் தேவையான அனைத்தையும் இந்திய மருத்துவ ஆராய்ச்சி கவுன்சில் செய்து வருகிறது. இதற்கு உபகரணங்களைக் கொள்முதல் செய்து, அவற்றை மாநிலங்களுக்கு வழங்குவது அவசியமாகும். உலக அளவில் இந்த உபகரணங்களுக்கு பெருமளவில் தேவை இருப்பதால், பல்வேறு நாடுகள் பண ரீதியிலும், ராஜாங்க வழியிலும் அவற்றை வாங்குவதற்கு தங்கள் முழு பலத்தையும், செல்வாக்கையும் ஈடுபடுத்தி வருகின்றன.
இந்த உபகரணங்களை வாங்குவதற்கு இந்திய மருத்துவ ஆராய்ச்சி கவுன்சில் மேற்கொண்ட முதல் முயற்சிக்கு விநியோகஸ்தர்களிடம் இருந்து எந்தப் பதிலும் கிடைக்கவில்லை. இரண்டாவது முயற்சியில் தேவையான பதில் கிடைத்தது. இதில், உணர்திறன் மற்றும் தனித்திறன் அடிப்படையில், இரண்டு நிறுவனங்கள்  கொள்முதலுக்காகக் கண்டறியப்பட்டன. இரண்டு நிறுவனங்களும் தேவையான சர்வதேச அளவிலான சான்றிதழைக் கொண்டிருந்தன.
Wondfo நிறுவனத்துக்காக மதிப்பீட்டுக் குழு நான்கு ஒப்பந்தப்புள்ளிகளைப் பெற்றது. அவை முறையே, ரூ.1204, ரூ.1200,ரூ.844, ரூ600 ஆகும். அதன்படி, ரூ.600 என்ற விலைக் குறிப்பு எல்-1 ஆகப் பரிசீலிக்கப்பட்டது.
இதற்கிடையே, இந்திய மருத்துவ ஆராய்ச்சிக் கவுன்சில் சீனாவில் உள்ள Wondfo நிறுவனத்திடம் இருந்து ஜிசிஐ மூலம் நேரடியாக உபகரணங்களைக் கொள்முதல் செய்ய முயற்சி மேற்கொண்டது. இருப்பினும், நேரடிக் கொள்முதலுக்கான விலைக் குறியீடுகளில் சில பிரச்சினைகள் இருந்தன;
- விலைக்குறியீடு FOB  முறைப்படி, எடுத்துச்செல்லும் பிரச்சினைகள் பற்றிக் குறிப்பிடாமல் இருந்தது.
- விலைக்குறியீடு எந்தவித உத்தரவாதமும் இன்றி 100% நேரடி முன்பண அடிப்படையில் இருந்தது.
- காலவரம்பு பற்றிய எந்த ஒப்படைப்புப் பொறுப்பும் இருக்கவில்லை.
- விலை அமெரிக்க டாலரில் தெரிவிக்கப்பட்டதுடன், விலையில் ஏற்ற இறக்கம் பற்றிய எந்தக் குறிப்பும் இல்லை.
எனவே, எந்தவித முன் பணமும் இன்றி, போக்குவரத்து உள்ளிட்ட அனைத்தையும் உள்ளடக்கிய FOB  விலை குறிப்பிட்ட Wondfoவின் உபகரணக் கொள்முதலுக்கான இந்திய விநியோகஸ்தரிடம் இருந்து அவற்றை வாங்குவது எனத் தீர்மானிக்கப்பட்டது.
இந்த உபகரணங்களைக் கொள்முதல் செய்வதற்கு வேறு எந்த இந்திய முகமையும் மேற்கொள்ளாத முதல் முயற்சி இது என்பது குறிப்பிடத்தக்கது. மேலும், ஏலதாரர்களால் குறிப்பிடப்பட்ட விலையே மேற்கோள் அம்சமாகும்.
இவற்றில் ஓரளவு உபகரணங்கள் பெறப்பட்டதும், இந்திய மருத்துவ ஆராய்ச்சி கவுன்சில் கள நிலவர அடிப்படையில் மீண்டும் தரச்சோதனை மேற்கொண்டது. உபகரணங்களின் செயல்பாடு குறித்த அறிவியல் மதிப்பீட்டின் அடிப்படையில் , அவை சரியாகச் செயல்படாதது கண்டறியப்பட்டதும், அவற்றை வாங்குவதற்கான ஆர்டர் ரத்து செய்யப்பட்டது.
இந்தக் கொள்முதலுக்கு இந்திய மருத்துவ ஆராய்ச்சி கவுன்சில் எந்தத் தொகையும் செலுத்தவில்லை என்பது வலியுறுத்திக் கூறப்பட வேண்டியதாகும். விதிமுறைகள் சரியாகப் பின்பற்றப்பட்டதால், , மத்திய அரசுக்கு ஒரு ரூபாய் கூட இழப்பு இல்லை.
(
மத்திய அமைச்சரவை
சுற்றுலாத் துறையில் இந்தியா, அர்ஜென்டினா இடையே புரிந்துணர்வு ஒப்பந்தம் : மத்திய அமைச்சரவை ஒப்புதல்
சுற்றுலாத் துறையில் இந்தியா, அர்ஜென்டினா இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
சுற்றுலாத் துறையில் ஒத்துழைப்பை அதிகரிப்பதற்கான அமைப்புசார் செயல்முறையை இருதரப்பும் உருவாக்குவதற்கு இந்த ஒப்பந்தம் உதவும்.
நுகர்வோர் நலன், உணவு மற்றும் பொது விநியோகம் அமைச்சகம்
மாநிலங்கள், யூனியன் பிரதேச அரசுகளின் முயற்சிகளை தேசிய உணவுத்துறை அமைச்சர்களின் மாநாட்டில் திரு பியூஷ் கோயல் பாராட்டினார்; மக்களுக்கு சேவையாற்ற ஒருங்கிணைந்து பணியாற்ற வேண்டியதன் அவசியம் குறித்து எடுத்துரைத்தார்
உணவு தானியங்களின் கொள்முதல் மற்றும் விநியோகத்திற்காக மாநிலங்கள், யூனியன் பிரதேச அரசுகளின் முயற்சிகளை மத்திய நுகர்வோர் விவகாரம், உணவு மற்றும் பொது விநியோகம், வர்த்தக மற்றும் தொழில்துறை, ஜவுளித்துறை அமைச்சர் பியூஷ் கோயல் பாராட்டினார்.
கூட்டுறவு அடிப்படையில் மத்திய அரசுடன் இணைந்து அனைத்து மாநிலங்கள் மற்றும் யூனியன் பிரதேச அரசுகள் செயல்பட வேண்டும் என்று கூறினார். புதுதில்லியில் இன்று உணவு மற்றும் பொது விநியோகத்துறை ஏற்பாடு செய்திருந்த உணவுத்துறை அமைச்சர்களின் தேசிய மாநாட்டில் அவர் இதனைத் தெரிவித்தார். மத்திய அரசு தர வேண்டிய நிலுவைகள் குறித்து விரைவாக சமர்ப்பிக்குமாறு அனைத்து மாநில மற்றும் யூனியன் பிரதேச அரசுகளை அப்போது அவர் கேட்டுகொண்டார். அதன் மூலம் அதனை அவர்கள் விரைவில் அளிக்க முடியும் என்று அவர் கூறினார்.
மக்களுக்கு சேவையாற்ற ஒருங்கிணைந்து பணியாற்ற வேண்டியதன் அவசியம் குறித்தும் அவர் எடுத்துரைத்தார். புதிய சர்க்கரை-எத்தனால் இணையதளத்தையும் திரு பியூஷ் கோயல் தொடங்கிவைத்தார்.
இம்மாநாட்டில் 35 மாநிலங்கள் மற்றும் யூனியன் பிரதேசங்களில் இருந்து 17 உணவுத்துறை அமைச்சர்கள் மற்றும் அதிகாரிகள் மத்திய அரசின் உணவு மற்றும் பொது விநியோகத்துறை அதிகாரிகள் கலந்துகொண்டனர்.
பிரதமர் அலுவலகம்
"நுவாகாயை" முன்னிட்டு நாட்டு மக்களுக்கு பிரதமர் நரேந்திர மோடி வாழ்த்து
நுவாகாய்- அறுவடை பண்டிகையை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் தனது டுவிட்டர் பதிவில் கூறியிருப்பதாவது:
“நுவாகாய் ஜுஹார்! இந்த சிறப்பு நாளில் நாட்டு மக்கள் அனைவருக்கும் நல்வாழ்த்துக்கள். நமது நாட்டு மக்களுக்கு உணவு அளிக்கும் உன்னதமான பணியை மேற்கொள்ளும் விவசாயிகளுக்கு நன்றி தெரிவிக்கும் வகையில், இந்த நாளை  கொண்டாடுகிறோம். நமது சமுதாயம் முன்னேற்றத்தில் புதிய உச்சத்தை அடையவும், அனைத்து மக்களும் ஆரோக்கியத்துடன் மகிழ்ச்சி அடைவதற்கு எனது வாழ்த்துக்களை தெரிவித்துக்கொள்கிறேன்”.
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்பட விழா: உலக பனோரமா பிரிவு திரைப்படங்கள்
51-வது இந்திய சர்வதேச திரைப்பட விழாவில், உலக பனோரமா பிரிவுக்கு தேர்ந்தெடுக்கப்பட்ட திரைப்படங்களின் பட்டியல் இன்று வெளியிடப்பட்டுள்ளது. உலகம் முழுவதிலுமிருந்தும் 50 சிறந்த படங்கள் இதில் இடம்பெற்றுள்ளன. முழுப்பட்டியலையும், மேலும் விவரங்களையும் ஆங்கிலத்தில் இங்கே காணலாம்:
https://pib.gov.in/PressReleasePage.aspx?PRID=1688103